পল উইলসন

পল উইলসন (ইংরেজি: Paul Wilson; জন্ম: ১২ জানুয়ারি, ১৯৭২) নিউ সাউথ ওয়েলসের নিউক্যাসল এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। বর্তমানে তিনি আম্পায়ার হিসেবে খেলা পরিচালনা করছেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া এবং ওয়েস্টার্ন অস্ট্রেলিয়া দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিং করতেন ‘ব্লকার’ ডাকনামে পরিচিত পল উইলসন। নিউক্যাসলে জন্মগ্রহণকারী পল উইলসন অস্ট্রেলিয়ান ক্রিকেট একাডেমিতে পড়াশোনার উদ্দেশ্য নিয়ে অ্যাডিলেডে চলে আসেন। অ্যাডিলেডে যাবার পূর্বে নিউক্যাসলে শিক্ষানবিশী হিসাবরক্ষকের চাকরি ত্যাগ করেন। এরপর অস্ট্রেলিয়ান ক্রিকেট একাডেমিতে যোগ দেন। ১৯৯৩-৯৪ মৌসুমের শেষদিকে সাউথ অস্ট্রেলিয়ার পক্ষে লিস্ট এ ক্রিকেটে অভিষেক ঘটে তার। এখানে তিনি ৫১ খেলায় অংশ নিয়ে ৩০.৭৭ ঘরে ১৫১ উইকেট পান। ১৯৯৫-৯৬ মৌসুমে সাউথ অস্ট্রেলিয়ার পক্ষে অভিষেক ঘটে তার। ২০০০-এর দশকের শুরুরদিক পর্যন্ত ঘরোয়া পর্যায়ের ক্রিকেটে সরব ছিলেন। এরপর ২০০২-০৩ মৌসুমে ওয়েস্টার্ন অস্ট্রেলিয়ায় স্থানান্তরিত হন। ২০০২ সালে পশ্চিম অস্ট্রেলিয়ায় চলে যান। সেখানে ওয়েস্টার্ন ওয়ারিয়র্সের সাথে চুক্তিবদ্ধ হন। দুই মৌসুম খেলার পর ২০০৩-০৪ মৌসুম শেষে খেলার জগৎ থেকে অবসর নেন। অস্ট্রেলিয়া এ দলে বেশ ভালো খেলার স্বীকৃতিস্বরূ অস্ট্রেলিয়ার জাতীয় দলে পল উইলসনকে অন্তর্ভুক্ত করা হয়। কলকাতায় স্বাগতিক ভারতের বিপক্ষে মার্চ, ১৯৯৮ সালে একটিমাত্র টেস্ট খেলায় অংশগ্রহণের সুযোগ পেয়েছিলেন। তবে, খেলায় কোন রান কিংবা উইকেট লাভের অধিকারী হননি। খেলার শুরুরদিকে আঘাতের কবলে পড়েন। এরপর আর তাকে অস্ট্রেলিয়া দলের পক্ষে খেলতে দেখা যায়নি। টেস্টে অংশগ্রহণের পূর্বে সংক্ষিপ্ত সময়ের জন্যে ওডিআই দলে খেলার সুযোগ পেয়েছিলেন। ১৯৯৭-৯৮ মৌসুমে অংশগ্রহণকৃত ১১টি ওডিআইয়ের সবগুলো খেলেছিলেন। মজবুত গড়নের ডানহাতি ফাস্ট বোলার পল উইলসন ১৯৯৭-৯৮ মৌসুমে আন্তর্জাতিক পর্যায়ের সবগুলো খেলায় অংশ নিয়েছিলেন। তন্মধ্যে, একমাত্র টেস্টটি ভারত সফরে খেলেছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন তিনি। সে তুলনায় ওডিআই খেলায় অংশ নিয়েছেন বেশি। এগারোটি একদিনের আন্তর্জাতিকে অংশ নিয়েছেন পল উইলসন। ১৮ মার্চ, ১৯৯৮ তারিখে ভারতের বিপক্ষে টেস্ট ক্রিকেটে অভিষেক ঘটে তার। এরপূর্বে ১৭ ডিসেম্বর, ১৯৯৭ তারিখে নিউজিল্যান্ডের বিপক্ষে একদিনের আন্তর্জাতিকে অভিষেক পর্ব সম্পন্ন হয়েছিল পল উইলসনের। ২০০৩-০৪ মৌসুমে শেষে ক্রিকেট খেলা থেকে অবসর গ্রহণ করেন। এ পর্যায়ে মহিলাদের জাতীয় ক্রিকেট লীগে ওয়েস্টার্ন ফারির কোচের দায়িত্ব পালন করেন তিনি। পরবর্তীতে আম্পায়ারিত্বের দিকে ধাবিত হন ও বর্তমান ক্রিকেট অস্ট্রেলিয়ার জাতীয় আম্পায়ার প্যানেলের সদস্য তিনি। ২০১৪ সালে দুইটি টুয়েন্টি২০ আন্তর্জাতিক খেলা পরিচালনা করেন। ৮ নভেম্বর, ২০১৪ তারিখে অস্ট্রেলিয়ার টাউন্সভিলে অনুষ্ঠিত হংকং বনাম পাপুয়া নিউগিনির মধ্যকার প্রথম একদিনের খেলায় আম্পায়ারিত্ব করেন। জানুয়ারি, ২০১৮ সালে অনূর্ধ্ব-১৯ ক্রিকেট বিশ্বকাপের সতেরোজন আম্পায়ারের অন্যতম ছিলেন তিনি। এপ্রিল, ২০১৯ সালে আইসিসি ঘোষিত ক্রিকেট বিশ্বকাপ উপলক্ষ্যে ষোলজন আম্পায়ারের অন্যতম হিসেবে মনোনীত হন। "Umpiring career has great appeal for Paul Wilson Newcastle Herald, 28 October 2008"। ২৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৯।  "Paul Wilson"। Cricinfo। সংগ্রহের তারিখ ২০০৯-১১-০৮।  Dillon, Robert (২৮ অক্টোবর ২০০৮)। "Umpiring career has great appeal for Paul Wilson"। Newcastle Herald। ২৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০০৯-১০-০৬।  "Profile – Paul Wilson"। Cricket Australia। ১ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০০৯।  "Paul Wilson"। ESPN Cricinfo। সংগ্রহের তারিখ ১ জুন ২০১৪।  "Hong Kong tour of Australia, 1st ODI: Papua New Guinea v Hong Kong at Townsville, Nov 8, 2014"। ESPN Cricinfo। সংগ্রহের তারিখ ৮ নভেম্বর ২০১৪।  "Match officials appointed for U19 Cricket World Cup"। International Cricket Council। সংগ্রহের তারিখ ৪ জানুয়ারি ২০১৮।  "Match officials for ICC Men's Cricket World Cup 2019 announced"। International Cricket Council। সংগ্রহের তারিখ ২৬ এপ্রিল ২০১৯।  "Umpire Ian Gould to retire after World Cup"। ESPN Cricinfo। সংগ্রহের তারিখ ২৬ এপ্রিল ২০১৯।  ইয়ান গোল্ড এক টেস্টের বিস্ময়কারী ২০১৯ ক্রিকেট বিশ্বকাপ টুয়েন্টি২০ আন্তর্জাতিক ক্রিকেট আম্পায়ারদের তালিকা একদিনের আন্তর্জাতিক ক্রিকেট আম্পায়ারদের তালিকা ইএসপিএনক্রিকইনফোতে পল উইলসন (ইংরেজি) ক্রিকেটআর্কাইভে পল উইলসন (সদস্যতা প্রয়োজনীয়) (ইংরেজি)